জবি ফিন্যান্স প্রিমিয়ার লিগ ২০২৫

Sat, 30 Aug 2025 17:27:34 +0000

⁣জগন্নাথ বিশ্ববিদ্যালয়ের ফিন্যান্স প্রিমিয়ার লিগ ২০২৫ টুর্নামেন্ট ১৫তম ব্যাচের টানা দ্বিতীয় শিরোপা

জগন্নাথ বিশ্ববিদ্যালয়ের ফিন্যান্স বিভাগের আয়োজনে অনুষ্ঠিত ফিন্যান্স প্রিমিয়ার লিগ (FPL) ২০২৫ সফলভাবে সম্পন্ন হয়েছে। শনিবার (৩০ আগস্ট) রাজধানী ঢাকার ডেমরায় শামসী স্পোর্টস গ্যালারিতে এই টুর্নামেন্টটি অনুষ্ঠিত হয়।এবারের টুর্নামেন্টে মোট ৬টি দল অংশগ্রহণ করে ফিন্যান্স ১৯, ১৮, ১৭, ১৬, ১৫ এবং অ্যালামনাই।

উক্ত টুনার্মেন্টে টিম ম্যানেজার হিসেবে দায়িত্ব পালন করেছেন জবির ফিন্যান্স বিভাগের সহকারী অধ্যাপক এস.কে. আলমগীর হোসেন , অধ্যাপক ড. নাফিসা রওনক, সহকারী অধ্যাপক শহিদুল্লাহ কায়সার, সহযোগী অধ্যাপক ড. শেখ মাশরিক হাসান, সহকারী অধ্যাপক ইমরান হোসাইন।

উত্তেজনাপূর্ণ ফাইনালে ট্রাইবেকারে ফিন্যান্স ১৭তম ব্যাচকে পরাজিত করে টানা দ্বিতীয়বারের মতো চ্যাম্পিয়ন হয় ফিন্যান্স ১৫তম ব্যাচ। দলীয় সমন্বয় ও দৃঢ় মনোবলই তাদের এই সাফল্যের মূল চাবিকাঠি।

টুর্নামেন্ট জুড়ে অ্যালামনাই এর সক্রিয় সমর্থন এবং উপস্থিতি খেলোয়াড়দের অনুপ্রাণিত করেছে। একই সঙ্গে শিক্ষার্থীদের উৎসাহ আয়োজনকে করেছে প্রাণবন্ত।

এ প্রসঙ্গে ফিন্যান্স বিভাগের ১৫তম ব্যাচের শিক্ষার্থী মোঃ সাইফুল বলেন,
“আলহামদুলিল্লাহ, ফিন্যান্স প্রিমিয়ার লিগ ২০২৫ সফলভাবে সমাপ্ত করতে পেরেছি। অংশগ্রহণকারী সব ব্যাচ, শিক্ষক, শিক্ষার্থী ও অ্যালামনাইদের ধন্যবাদ জানাই। এই টুর্নামেন্টের মাধ্যমে নতুন প্রতিভা আবিষ্কার হয়েছে এবং ভ্রাতৃত্ব ও ঐক্যের বন্ধন আরও দৃঢ় হয়েছে।”

তিনি আরো বলেন, "FPL শুধু প্রতিযোগিতা নয়, বরং ব্যাচগুলোর মধ্যে সম্পর্ক দৃঢ় করা, নতুন নেতৃত্ব তৈরি এবং শিক্ষার্থীদের দলগত চেতনা গড়ে তোলার এক অনন্য উদ্যোগ হিসেবে প্রশংসিত হয়েছে।"

অংশগ্রহণকারী সকল ব্যাচকে আয়োজক ১৫ ব্যাচ এবং অ্যালামনাইরা ধন্যবাদ জানিয়ে টুর্নামেন্ট সমাপ্ত করেন।

###