পরিচ্ছন্নতা সংকটে বাকেরগঞ্জ স্বাস্থ্য কমপ্লেক্স, জনবল বৃদ্ধির জোর দাবি

Thu, 24 Jul 2025 06:52:27 +0000

⁣পরিচ্ছন্নতা সংকটে বাকেরগঞ্জ স্বাস্থ্য কমপ্লেক্স, জনবল বৃদ্ধির জোর দাবি

বরিশালের বাকেরগঞ্জ উপজেলা স্বাস্থ্য কমপ্লেক্সে বর্তমানে মাত্র তিনজন পরিচ্ছন্নতা কর্মী কর্মরত থাকায় হাসপাতালের টয়লেটসহ সার্বিক পরিষ্কার-পরিচ্ছন্নতা ব্যবস্থায় চরম অব্যবস্থাপনা দেখা দিয়েছে।

নোংরা টয়লেট, ফ্লোরজুড়ে ময়লা-আবর্জনা এবং আর্দ্র পরিবেশে দুর্গন্ধ ছড়িয়ে পড়ছে— যা রোগীদের জন্য স্বাস্থ্যঝুঁকি তৈরি করছে।

কর্মীরা জানিয়েছেন, "আমরা তিনজন যথাসাধ্য চেষ্টা করছি হাসপাতাল পরিষ্কার রাখার। তবে রোগীর চাপ বেড়ে যাওয়ায় কাজের পরিমাণও অনেক বেড়ে গেছে। তাই অতিরিক্ত জনবল নিয়োগ খুবই প্রয়োজন।"

তাদের দাবি, পরিচ্ছন্নতা কর্মীর সংখ্যা অন্তত ৫–৭ জনে উন্নীত করতে হবে, যাতে প্রতিদিন নিয়মিতভাবে টয়লেট পরিষ্কার এবং আবর্জনা অপসারণ করা সম্ভব হয়।

এ অবস্থায় রোগী, অভিভাবক ও স্থানীয় জনগণের পক্ষ থেকে সরকারি স্বাস্থ্য অধিদপ্তর এবং জেলা স্বাস্থ্য অধিদপ্তর-এর প্রতি দ্রুত প্রয়োজনীয় জনবল নিয়োগ ও পরিষ্কার-পরিচ্ছন্নতা নিশ্চিতে কার্যকর পদক্ষেপ নেওয়ার দাবি উঠেছে।